Alvalon leitar eftir stuðul sum brennir fyri sernámsfrøði, til barn við Down syndrom, at byrja 1. Februar 2022 ella skjótast gjørligt eftir tað. Um stovnin Alvalon liggur í einum barna- og náttúruvinarligum umhvørvi í Sørvági. Vit skipa karmarnar so at børn og vaksin trívast, hava tað stuttligt og mennast. Á stovninum ganga 112 børn í aldrinum 0-7 ár. Tað arbeiða 14 námsfrøðingar, 21 hjálparfólk, skrivstovufólk og køksfólk á stovninum. Vit arbeiða í felag um at menna stovnin og raðfesta námsfrøðiliga dygd, tí er tíð til fyrireiking og eftirmeting ein partur av arbeiðnum. Somuleiðis hava vit pedagogfundir og hjálparfólkafundir har vit arbeiða við ymiskum evnum, persónligari og fakligar menning. Um starvið Starvið er í vøggustovu, saman við 2 námsfrøðingum og 2 hjálparfólkum. Vit hava tørv á stuðli, sum arbeiðir við einum stimbrandi umhvørvi til barnið at mennast í, og sum í góðari relatión til barnið og onnur er við til at tryggja trivna. Starvið er 40 t um vikuna, men kann eisini deilast ímillum 2 fólk. Arbeitt verður við Karlstad í samstarvi við Sernám og danskan vegleiðara, og er Karlstad ein náturligur partur av gerandisdegnum. Væntanir Væntað verður at tú hevur góð samstarvsevni, er nærverandi og saman við hinum starvsfólkunum, skipar ein mennandi og góðan dag fyri barnið. Somuleiðis, at tú ert virkisfús/-ur, tolin, og dugir at síggja menningar møguleikar. Vit kunnu bjóða tær:-eitt spennandi arbeiðspláss-at verða við í einum dugnaligum starvsfólkahópi-eitt umhvørvi, har trivnaður, fakligheit og menning eru í hásæti-at verða luttakandi í einum stovni í menning Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.